ఆదిచనల్లూర్

ఆదిచనల్లూర్ భారతదేశంలోని తమిళనాడులోని తూత్తుకుడి జిల్లాలో ఉన్న ముఖ్యమైన పురావస్తు ప్రదేశం. ఇది అనేక కీలకమైన పురావస్తు అన్వేషణలకు కేంద్రంగా ఉంది. పాండ్య రాజ్యానికి తొలికాలపు రాజధాని అయిన కొర్కై ఆదిచనల్లూర్ నుండి 15 కిలోమీటర్ల దూరంలో ఉంది.

 ప్రస్తుత తవ్వకాలు 

మట్టి పాత్రలలో ఖననం చేయబడిన అనేక అస్థిపంజరాలను 2004 లో కనుగొన్నారు. వీటిలోని కొన్నింటిపై తమిళ (తమిళ-బ్రాహ్మి లిపి) లిపిలో వ్రాయబడి ఉంది.

అమెరికాలోని బీటా అనలిటిక్ టెస్టింగ్ లాబొరేటరీకి కార్బన్ డేటింగ్ కోసం పంపిన కళాఖండాల నమూనాల నివేదిక 2019 మార్చి 18న వచ్చింది. ఈ ఫలితాలను మద్రాస్ హైకోర్టు మదురై బెంచ్ కు 2019 ఏప్రిల్ 4న సమర్పించారు. తూత్తుకుడి జిల్లాలోని ఆదిచనల్లూర్ త్రవ్వకాలలో కనుగొన్న పురావస్తు నమూనాల కార్బన్ డేటింగ్ ప్రకారం అవి క్రీస్తుపూర్వం 905 నుండి 696 మధ్య కాలానికి చెందినవని తేలింది. తమిళనాడులోని పురాతన ప్రదేశాలలో ఒకటి ఆదిచనల్లూర్ అని ఇది రుజువు చేస్తుందని న్యాయమూర్తి ఎన్. కిరుబాకరన్, ఎస్ఎస్ సుందర్ లతో కూడిన డివిజన్ బెంచ్ అభిప్రాయపడింది.

అప్పటి సూపరింటెండింగ్ పురావస్తు శాస్త్రవేత్త టి. సత్యమూర్తి పర్యవేక్షణలో, మొదట ఐడి1లో వెలికి తీసిన కళాఖండాలు 15 సంవత్సరాలకు పైగా కార్బన్ డేటింగ్ కోసం పంపలేదని న్యాయస్థానం తన అసహనాన్ని వ్యక్తం చేసింది. చరిత్రకారులు, రాజకీయ నాయకులు, మేధావులు, పురావస్తు శాస్త్రవేత్తలు అనేకులు ఆదిచనల్లూర్ నమూనాలను కార్బన్ డేటింగ్ కోసం పంపడానికి ప్రయత్నించినప్పటికీ దీనిలో ఏఎస్ఐ విఫలమైందని న్యాయస్థానం నొక్కి చెప్పింది. 114 ఎకరాల్లో విస్తరించి ఉన్న స్థలం మొత్తానికి కంచె వేసి దానికి ఎటువంటి నష్టం కలుగకుండా పోలీసు ఔట్ పోస్ట్ ఏర్పాటు చేయాలని న్యాయస్థానం గతంలో ఏఎస్ఐని ఆదేశించింది. ఢిల్లీ సర్కిల్ లో ఉన్న మాజీ ప్రాంతీయ డైరెక్టర్ (సౌత్ ఎఎస్ఐ) సత్యభామ బద్రీనాథ్ నివేదికను సిద్ధం చేయడానికి నామినేట్ కావడంతో, టి. సత్యమూర్తి నివేదికలను కూడా జోడించవచ్చని న్యాయస్థానం తెలిపింది.

 ఇన్-సిటు మ్యూజియం 
link=https://en.wikipedia.org/wiki/File:Civilt%C3%A0_thamirabani,_reperti_da_adhichanallur,_02.jpg|ఎడమ|thumb|చెన్నైలోని ప్రభుత్వ మ్యూజియంలోని ఆడిచానల్లూర్ నుండి సేకరించిన కళాకండాలు
2023 ఆగస్టు 5న కేంద్ర ఆర్థిక మంత్రి నిర్మలా సీతారామన్ తమిళనాడులోని తూత్తుకుడి జిల్లాలోని ఆదిచనల్లూర్ పురావస్తు మ్యూజియానికి శంకుస్థాపన చేసింది. భారత పురాతత్వ సర్వేక్షణ ఆధ్వర్యంలో తామిరబణి నదికి సమీపంలో ఉన్న 114 ఎకరాల్లో విస్తరించి ఉన్న కొండపై దీన్ని నిర్మించారు. ప్రస్తుతం అక్కడ ఏఎస్ఐ ఆధ్వర్యంలో ఆన్సైట్ మ్యూజియాన్ని ఏర్పాటు చేశారు. తవ్వకాల్లో బయటపడిన సుమారు 3,800 సంవత్సరాల నాటి కుండలు, కళాఖండాలు, అస్థిపంజరం వంటి వాటి పైన అద్దాలు అమర్చి ఈ మ్యూజియంలో పెట్టారు.

 మూలాలు 
వర్గం:ఆర్కియలాజికల్ సర్వే ఆఫ్ ఇండియా మ్యూజియములు

వర్గం:పురావస్తు శాస్త్రము